OpenLLM-France/wikimedia huggingface dataset:
# Rockport (Kentucky)

Rockport és una població dels Estats Units a l'estat de Kentucky. Segons el cens del 2000 tenia 334 habitants.

## Demografia

Segons el cens del 2000, Rockport tenia 334 habitants, 133 habitatges, i 104 famílies. La densitat de població era de 169,7 habitants/km².
Dels 133 habitatges en un 27,1% hi vivien nens de menys de 18 anys, en un 65,4% hi vivien parelles casades, en un 10,5% dones solteres, i en un 21,1% no eren unitats familiars. En el 19,5% dels habitatges hi vivien persones soles el 10,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 2,85.
Per edats la població es repartia de la següent manera: un 20,1% tenia menys de 18 anys, un 9,3% entre 18 i 24, un 24,3% entre 25 i 44, un 29,9% de 45 a 60 i un 16,5% 65 anys o més.
L'edat mediana era de 42 anys. Per cada 100 dones de 18 o més anys hi havia 97,8 homes.
La renda mediana per habitatge era de 28.889 $ i la renda mediana per família de 32.500 $. Els homes tenien una renda mediana de 42.188 $ mentre que les dones 16.750 $. La renda per capita de la població era de 13.184 $. Entorn del 22,4% de les famílies i el 26,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rockport». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Rockport». American Fact Finder. Oficina del Cens dels Estats Units, 12-01-2010.
# Bandera dels Emirats Àrabs Units

La bandera federal dels Emirats Àrabs Units fou adoptada per la llei de la federació número 2 de 21 de desembre de 1971. La bandera fou una elecció personal del xeic d'Abu Dhabi, president de la Federació, al que va agradar la presència dels colors panàrabs. Oficialment la bandera té proporció 1:2 però sovint es fa servir la proporció 3:5 i fins i tot 2:3. El vermell vertical al pal ocupa 1/4 de la bandera, i la resta està dividit en tres franges horitzontals iguals verda, blanca i negra.
La bandera del President inclou l'escut al centre de la franja blanca. El president del Consell Consultiu utilitza bandera vermella amb l'emblema de les Forces de defensa i Ministeri de l'Interior al centre.
El pavelló naval és blanc amb la bandera federal al cantó i l'emblema de la Marina al centre de la resta de la bandera
Com a bandera de proa es fa servir la federal.
El pavelló comercial és vermell amb la bandera federal al cantó
La Defensa federal utilitza també bandera vermella amb la federal al cantó i l'emblema a la resta de la bandera
L'Aviació federal tenia una bandera blau cel amb la bandera federal al cantó i l'escarapel·la al centre del resta de la bandera, però vers el 2000 va adoptar una bandera tota blau cel amb el nou emblema de l'Aviació al centre. Una modificació posterior probablement va desplaçar l'emblema cap al vol i va incloure la bandera federal al cantó.
La bandera de la Policia federal és blava amb la federal al cantó i l'emblema del Ministeri de l'Interior a centre del resta de la bandera.
Diversos ministeris tenen bandera consistent en drap blanc amb logotip.
El servei de correus (Emirates Post) utilitza bandera blanca amb el logotip blau fosc.
Nombroses institucions i companyies utilitzen també les seves banderes.
# Portada/efemèride març 29

« 28 de març · 29 de març · 30 de març »
# Marineland (Florida)

Marineland és una població dels Estats Units a l'estat de Florida. Segons el cens del 2000 tenia 6 habitants.

## Demografia

Segons el cens del 2000, Marineland tenia 6 habitants, 3 habitatges, i 0 famílies. La densitat de població era de 6,8 habitants/km².
Per edats la població es repartia de la següent manera: un 33,3% tenia menys de 18 anys, un 0% entre 18 i 24, un 33,3% entre 25 i 44, un 16,7% de 45 a 60 i un 16,7% 65 anys o més.
L'edat mediana era de 26 anys. Per cada 100 dones de 18 o més anys hi havia 300 homes.
La renda mediana per habitatge era de 30.625 $ i la renda mediana per família de 21.250 $. Els homes tenien una renda mediana de 31.250 $ mentre que les dones 0 $. La renda per capita de la població era de 12.000 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Marineland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 2 agost 2010].
* ↑ «Geographic Comparison Table- Marineland». American Fact Finder. Oficina del Cens dels Estats Units, 12-01-2010.
# Andover (Maine)

Andover és una població dels Estats Units a l'estat de Maine (EUA). Segons el cens del 2000 tenia 864 habitants.

## Demografia

Segons el cens del 2000, Andover tenia 864 habitants, 359 habitatges, i 257 famílies. La densitat de població era de 5,8 habitants per km².
Dels 359 habitatges en un 27,6% hi vivien nens de menys de 18 anys, en un 61,8% hi vivien parelles casades, en un 5,8% dones solteres, i en un 28,4% no eren unitats familiars. En el 23,4% dels habitatges hi vivien persones soles el 9,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 2,81.
Per edats la població es repartia de la següent manera: un 23,3% tenia menys de 18 anys, un 3,5% entre 18 i 24, un 28% entre 25 i 44, un 30,7% de 45 a 60 i un 14,6% 65 anys o més.
L'edat mediana era de 42 anys. Per cada 100 dones de 18 o més anys hi havia 100,3 homes.
La renda mediana per habitatge era de 36.058 $ i la renda mediana per família de 40.855 $. Els homes tenien una renda mediana de 32.031 $ mentre que les dones 20.000 $. La renda per capita de la població era de 20.253 $. Entorn del 9% de les famílies i el 12,2% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Andover». American Fact Finder. Oficina del Cens dels Estats Units, 12-01-2010. Arxivat de l'original el 14 de febrer 2020. [Consulta: 7 agost 2010].
* ↑ «Geographic Comparison Table- Andover». American Fact Finder. Oficina del Cens dels Estats Units, 12-01-2010.
# Reidland

Reidland és una concentració de població designada pel cens dels Estats Units a l'estat de Kentucky. Segons el cens del 2000 tenia 4.353 habitants.

## Demografia

Segons el cens del 2000, Reidland tenia 4.353 habitants, 1.793 habitatges, i 1.368 famílies. La densitat de població era de 350,1 habitants/km².
Dels 1.793 habitatges en un 32,5% hi vivien nens de menys de 18 anys, en un 65,8% hi vivien parelles casades, en un 7,9% dones solteres, i en un 23,7% no eren unitats familiars. En el 21,5% dels habitatges hi vivien persones soles el 10,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 2,81.
Per edats la població es repartia de la següent manera: un 22,4% tenia menys de 18 anys, un 6,1% entre 18 i 24, un 27,2% entre 25 i 44, un 28,2% de 45 a 60 i un 16,1% 65 anys o més.
L'edat mediana era de 42 anys. Per cada 100 dones de 18 o més anys hi havia 90,1 homes.
La renda mediana per habitatge era de 48.341 $ i la renda mediana per família de 54.622 $. Els homes tenien una renda mediana de 45.459 $ mentre que les dones 21.915 $. La renda per capita de la població era de 22.120 $. Entorn del 2,9% de les famílies i el 4,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Reidland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Reidland». American Fact Finder. Oficina del Cens dels Estats Units, 12-01-2010.
# Districte de La Chaux-de-Fonds

El districte de La Chaux-de-Fonds és un dels sis districtes del cantó de Neuchâtel (Suïssa). Té una població de 38218 habitants (cens de 2007) i una superfície de 92,94 km². Està format per 3 municipis i el cap del districte és La Chaux-de-Fonds.

## Municipis

* La Chaux-de-Fonds
* La Sagne
* Les Planchettes

## Vegeu també

* Districtes del Cantó de Neuchâtel
# Bandera de Corea del Sud

La bandera de Corea del Sud s'anomena Taegeukgi. La bandera és blanca, amb un taijitu que simbolitza el yin i el yang, però amb l'equivalent coreà que s'anomena Um Yang i és de color vermell a sobre i blau a sota, que simbolitzen l'inici de tot el món. En les quatre diagonals de la bandera s'hi disposen quatre trigrames del Llibre de les mutacions que representen els quatre elements: la terra, el cel, el foc i l'aigua. Cada símbol té el seu complementari (aire/terra, foc/aigua, yin/yang): aquesta és la idea d'harmonia universal que guia la concepció d'aquesta bandera.
* Geon (☰) = 하늘 (天) = haneul (l'aire), a dalt a l'esquerra
* Ri (☲) = 불 (火) = bul (el foc), a baix a l'esquerra
* Gam (☵) = 물 (水) = mul (l'aigua), a dalt a la dreta
* Gon (☷) = 땅 (地) = ttang (la terra), a baix a la dreta
Creada per Park Yeonghyo (박영효) a l'agost de 1882 en el regnat del rei Gojong de la dinastia Joseon. Va esdevenir oficial el 6 de març de 1948, però les especificacions exactes van ser establides el 15 d'octubre de 1945.

## Enllaços externs

* Bandera de la República de Corea Arxivat 2007-09-27 a Wayback Machine. (anglès)
# Paral·lel 24° sud

El paral·lel 24° sud és una línia de latitud que es troba a 24 graus sud de la línia equatorial terrestre. Travessa l'oceà Atlàntic, l'Àfrica, l'Oceà Índic, l'Australàsia, l'Oceà Pacífic i Amèrica del Sud.

## Geografia

En el sistema geodèsic WGS84, al nivell de 24° de latitud sud, un grau de longitud equival a 101,751 km; la longitud total del paral·lel és de 36.631 km, que és aproximadament 91,0% de la de l'equador, del que es troba a 2.655 km i a 7.347 km del pol Sud

## Arreu del món

A partir del Meridià de Greenwich i cap a l'est, el paral·lel 24° sud passa per:
    Coordenades País. Territori o mar Notes 24° 0′ S, 0° 0′ E﻿ / ﻿24.000°S,0.000°E﻿ / -24.000; 0.000﻿ (Primer Meridià) Oceà Atlàntic 24° 0′ S, 14° 27′ E﻿ / ﻿24.000°S,14.450°E﻿ / -24.000; 14.450﻿ (Namíbia) Namíbia 24° 0′ S, 20° 0′ E﻿ / ﻿24.000°S,20.000°E﻿ / -24.000; 20.000﻿ (Botswana) Botswana 24° 0′ S, 26° 55′ E﻿ / ﻿24.000°S,26.917°E﻿ / -24.000; 26.917﻿ (Sud-àfrica) Sud-àfrica Limpopo Mpumalanga - per uns 13 km 24° 0′ S, 31° 53′ E﻿ / ﻿24.000°S,31.883°E﻿ / -24.000; 31.883﻿ (Moçambic) Moçambic 24° 0′ S, 35° 31′ E﻿ / ﻿24.000°S,35.517°E﻿ / -24.000; 35.517﻿ (Oceà Índic) Oceà Índic Canal de Moçambic 24° 0′ S, 43° 39′ E﻿ / ﻿24.000°S,43.650°E﻿ / -24.000; 43.650﻿ (Madagascar) Madagascar 24° 0′ S, 47° 30′ E﻿ / ﻿24.000°S,47.500°E﻿ / -24.000; 47.500﻿ (Oceà Índic) Oceà Índic 24° 0′ S, 113° 27′ E﻿ / ﻿24.000°S,113.450°E﻿ / -24.000; 113.450﻿ (Austràlia) Austràlia Austràlia Occidental Territori del Nord Queensland 24° 0′ S, 151° 41′ E﻿ / ﻿24.000°S,151.683°E﻿ / -24.000; 151.683﻿ (Mar del Corall) Mar del Corall 24° 0′ S, 166° 7′ E﻿ / ﻿24.000°S,166.117°E﻿ / -24.000; 166.117﻿ (Oceà Pacífic) Oceà Pacífic Passa al sud de l'illa de Raivavae, Polinèsia Francesa Passa al sud de l'illa Oeno, Illes Pitcairn 24° 0′ S, 70° 31′ O﻿ / ﻿24.000°S,70.517°O﻿ / -24.000; -70.517﻿ (Xile) Xile 24° 0′ S, 67° 18′ O﻿ / ﻿24.000°S,67.300°O﻿ / -24.000; -67.300﻿ (Argentina) Argentina 24° 0′ S, 60° 23′ O﻿ / ﻿24.000°S,60.383°O﻿ / -24.000; -60.383﻿ (Paraguai) Paraguai 24° 0′ S, 55° 15′ O﻿ / ﻿24.000°S,55.250°O﻿ / -24.000; -55.250﻿ (Brazsil) Brasil Mato Grosso do Sul - per uns 4 km 24° 0′ S, 55° 12′ O﻿ / ﻿24.000°S,55.200°O﻿ / -24.000; -55.200﻿ (Paraguai) Paraguai 24° 0′ S, 54° 22′ O﻿ / ﻿24.000°S,54.367°O﻿ / -24.000; -54.367﻿ (Brasil) Brasil Mato Grosso do Sul Paraná São Paulo 24° 0′ S, 46° 12′ O﻿ / ﻿24.000°S,46.200°O﻿ / -24.000; -46.200﻿ (Oceà Atlàntic) Oceà Atlàntic Passa al sud de illa de São Sebastião, Brasil

## Vegeu també

* Paral·lel 23° sud
* Tròpic de Capricorn
* Paral·lel 25° sud

## Referències

* ↑ «Length of a Degree of Latitud'And Longitude». National Geospatial-Intelligence Agency. Arxivat de l'original el 2013-01-28. [Consulta: 22 agost 2018].
* ↑ T. Vincenty «Direct and Inverse Solutions of Geodesics on the Ellipsoid with application of nested equation». Survey Review, 4-1975.
# Marquetalia

Marquetalia és un municipi de Colòmbia, del departament de Caldas.
Té una superfície de 91 km² i és el tercer municipi més petit de Caldas després de Marmato i La Merced. Està al nord-est del departament i comprèn la ciutat de Marquetalia, i les de Pensilvania, La Dorada, Marulanda, Manzanares i Samaná a més de 48 llogarets rurals. Es troba a 15° 18′ de latitud nord i 75° 3′ de longitud oest. Els seus límits actuals foren establerts el 1970 i deriven del Decret 803/1940. Té al nord els municipis de Samaná i Pensilvania; al sud, el de Fresno-Mariquita (a Tolima); a l'est, el de Victoria; i a l'oest el de Manzanares.

## Història

El 1890 va sorgir el poble amb el nom de San Joaquín de Risaralda. La regió es deia Marquetona i tenia d'altres districtes de més importància com Pueblo Ganchos i Santa Elena. El primer corregidor fou nomenat el 21 de juny de 1901, i el 26 d'abril de 1924 fou elevat a municipi amb el nom de Núñez que va canviar el 1932 a Marquetalia.

## Vegeu també

* República de Marquetalia
# Vilanna

Vilanna és un llogaret del municipi de Bescanó, a la comarca del Gironès, situat a la dreta del Ter, al sector de ponent del terme. Al 2022 tenia 686 habitants.
El llogaret es forma al voltant de l’església parroquial de Sant Mateu, l’actual edifici de la qual fou bastit el 1678, de la que en depenen els santuaris de Santa Margarida de Bescanó i el de Sant Sebastià de Bescanó. A la fi del segle xvii era lloc reial.

## Etimologia

Segons el Diccionari català-valencià-balear, és un mot compost de vila i del prenom femení Anna en genitiu, Annae. En canvi, Coromines a l'Onomasticon Cataloniae nega aquesta possibilitat adduint una llista de mencions antigues, que apunten a un compost de vila i algun nom personal d'origen germànic.

## Llocs d'interès

* Sant Mateu de Vilanna, església parroquial del poble
* Sant Bartomeu de Trullars, església al disseminat de Trullars
* Sant Martí de Ca n'Amat Gros, capella romànica adossada al mas Amat Gros
* Torre de Vilanna, masia i casa forta del segle xv
* Pou de gel de Vilanna, pou de glaç del segle xvii
* Central Elèctrica de Vilanna, edifici noucentista del 1906
* Creu dels Carlins 1913

## Fires i festes

* Pels volts del 21 de setembre se celebra la festa major del poble per Sant Mateu apòstol

## Persones il·lustres

* Isidre Bosch i Batallé (1875-1960), arquitecte.
* Salvador Claret i Naspleda (1909-1984), mecànic, hostaler i col·leccionista d'automòbils.

## Referències

* ↑ «Vilanna». Gran Enciclopèdia Catalana. Barcelona: Grup Enciclopèdia Catalana.
* ↑ «Idescat. Codis territorials i d'entitats. Municipis. 170209 Bescanó». Institut d'Estadística de Catalunya. Generalitat de Catalunya. [Consulta: 18 desembre 2022].
* ↑ Alcover, Antoni M.; Moll, Francesc de B. «Vilanna». A: Diccionari català-valencià-balear. Palma: Moll, 1930-1962. ISBN 8427300255.
* ↑ Coromines, Joan. «Vilanna». A: Onomasticon Cataloniae. Barcelona: Curial Edicions Catalanes, 1997. ISBN 84-7256-331-6.
# Appleton (Maine)

Appleton és una població dels Estats Units a l'estat de Maine (EUA). Segons el cens del 2000 tenia 1.271 habitants.

## Demografia

Segons el cens del 2000, Appleton tenia 1.271 habitants, 480 habitatges, i 346 famílies. La densitat de població era de 15 habitants per km².
Dels 480 habitatges en un 39,6% hi vivien nens de menys de 18 anys, en un 62,3% hi vivien parelles casades, en un 6% dones solteres, i en un 27,9% no eren unitats familiars. En el 21,7% dels habitatges hi vivien persones soles el 7,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,65 i el nombre mitjà de persones que vivien en cada família era de 3,13.
Per edats la població es repartia de la següent manera: un 29,3% tenia menys de 18 anys, un 5% entre 18 i 24, un 32,7% entre 25 i 44, un 22,8% de 45 a 60 i un 10,1% 65 anys o més.
L'edat mediana era de 36 anys. Per cada 100 dones de 18 o més anys hi havia 96,3 homes.
La renda mediana per habitatge era de 36.615 $ i la renda mediana per família de 41.731 $. Els homes tenien una renda mediana de 27.065 $ mentre que les dones 25.385 $. La renda per capita de la població era de 16.484 $. Entorn del 4,6% de les famílies i el 7,9% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Appleton». American Fact Finder. Oficina del Cens dels Estats Units, 12-01-2010. Arxivat de l'original el 15 de febrer 2020. [Consulta: 7 agost 2010].
* ↑ «Geographic Comparison Table- Appleton». American Fact Finder. Oficina del Cens dels Estats Units, 12-01-2010.
# Poplar Hills

Poplar Hills és una població dels Estats Units a l'estat de Kentucky. Segons el cens del 2000 tenia 396 habitants.

## Demografia

Segons el cens del 2000, Poplar Hills tenia 396 habitants, 234 habitatges, i 77 famílies. La densitat de població era de 7.644,8 habitants/km².
Dels 234 habitatges en un 15% hi vivien nens de menys de 18 anys, en un 15,4% hi vivien parelles casades, en un 12,8% dones solteres, i en un 66,7% no eren unitats familiars. En el 50,9% dels habitatges hi vivien persones soles el 3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,69 i el nombre mitjà de persones que vivien en cada família era de 2,36.
Per edats la població es repartia de la següent manera: un 14,4% tenia menys de 18 anys, un 20,7% entre 18 i 24, un 44,7% entre 25 i 44, un 17,4% de 45 a 60 i un 2,8% 65 anys o més.
L'edat mediana era de 28 anys. Per cada 100 dones de 18 o més anys hi havia 85,2 homes.
La renda mediana per habitatge era de 26.964 $ i la renda mediana per família de 22.000 $. Els homes tenien una renda mediana de 31.000 $ mentre que les dones 22.083 $. La renda per capita de la població era de 19.879 $. Entorn del 19,1% de les famílies i el 19,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Poplar Hills». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Poplar Hills». American Fact Finder. Oficina del Cens dels Estats Units, 12-01-2010.
# El dos de maig de 1808 a Madrid

El dos de maig de 1808 a Madrid, o La càrrega dels mamelucs a la Porta del Sol (títol original en castellà El dos de mayo de 1808 en Madrid), és una pintura a l'oli realitzat per Goya el 1814 i que actualment està exposada al Museu del Prado a Madrid. Forma una sèrie amb el quadre El tres de maig.
Representa una escena de l'aixecament del 2 de maig contra els francesos, començament de la Guerra de la Independència Espanyola contra Napoleó, que havia ocupat Espanya el 1808 i havia posat com a rei el seu germà, Josep I Bonaparte.
En el quadre, els insurgents espanyols ataquen els mamelucs, mercenaris egipcis que combaten al costat de l'exèrcit francès. Aquesta revolta va ser aixafada de forma sagnant per l'exèrcit d'ocupació.
Els moviments dels cavalls i dels diferents personatges doten al quadre d'un gran dinamisme. Reflecteix l'escena amb gran realisme, com pot veure's en la representació dels cossos caiguts i els rius de sang. En l'últim terme, es pot veure el perfil arquitectònic de Madrid, si bé tractat de tal manera que no distreu l'atenció de l'esdeveniment principal, que domina el primer pla.
Goya utilitza una pinzellada gruixuda, amb un ric cromatisme. El seu estil recorda a alguns quadres del Romanticisme francès, obres de Géricault o Delacroix.

## Referències

* ↑ «El 2 de mayo de 1808 en Madrid, o La lucha con los mamelucos». Museo del Prado. [Consulta: 19 juliol 2016].
# Mordab-e Anzali

Mordab-e Anzali (abans Mordab-e Pahlavi, del 1925 al 1979) és una llacuna salada de l'Iran, al nord-oest de la província de Gilan. Antigament fou un golf de la mar Càspia, que al segle xv va quedar tancat per una barra formada per al·luvions procedents dels rierols que baixen de les muntanyes Talish.
Al segle xix, la llacuna era navegable, especialment entre Anzali i el contra port de Pir Bazar, però actualment ja no ho és i la sedimentació continua reduint-ne la mida. Entre 1942 i 1973 la superfície va passar de 145 a 95 km². El dic natural que separa la llacuna de la mar té unes obertures, però normalment no aporten aigua —sinó que per elles en marxa, ja que, com a conseqüència dels molts rierols que desaigüen a la llacuna, el seu nivell és més alt que el de la mar Càspia— i només a l'estiu, quan els rierols estan secs i el nivell baixa, rep aigua en sentit invers. La salinitat de la llacuna és molt baixa.
Als anys vuitanta, es pescaven 300.000 carpes en un dia, però el 1935 n'eren 1.300 tones. La població piscícola s'hi ha reduït i el carp avui dia està quasi desaparegut i altres peixos en nombre reduït i només els silurs i els kutums s'hi troben encara en quantitat. Està declarat reserva de la vida natural però la pol·lució i la sobreexplotació posen l'entorn en un seriós perill. La cacera d'ànecs hi està prohibida però s'hi practica.

## Bibliografia

* L. Mofakham-Payan, La baie de Pahlavi (Anzali). Etude Physique, Mašhad 1968.